钦定古今图书集成/明伦汇编/官常典/第788卷 > 王臻
## 钦定古今图书集成/明伦汇编/官常典/第788卷 > 王臻

按《宋史》本传：“臻字及之，颍州汝阴人。始就学，能文辞。
曾致尧知寿州，有诗名。臻以文数十篇往见，致尧览
之，叹曰：‘颍汝固多奇士’。举进士中第，为大理评事，历
知舒城、会昌县，通判徐、定二州。以殿中丞知兖州，特
迁监察御史。中使就营景灵宫大极观，臻佐助工费
有劳，迁殿中侍御史，擢淮南转运副使。时发运司建”
议濬淮南漕渠，废诸堰，臻言：“扬州召伯堰，实谢安为
之，人思其功，以比召伯，不可废也，濬渠亦无所益。”召
为三司度支判官，而发运使卒濬渠以通漕，臻坐前
异议，降监察御史、知睦州道复官，徙福州。闽人欲报
仇，或先食野葛而后趋仇家求斗，即死其处以诬仇
人。臻辨察格斗状，被诬者往往释去，俗为之少变。又
民闲数以火讹相惊，悉捕首恶杖之流海上，民乃定。
仁宗即位，迁提举在京诸司库务，历三司户部、度支
副使，擢龙图阁待制、权知开封府，累迁尚书工部郎
中。奸人伪为皇城司刺事卒吓良民以取赇，臻购得
其主名，黥窜三十馀人，都下肃然。以右谏议大夫权
御史中丞。建言“三司、开封府诸曹参军及赤县丞、尉，
率用贵游子弟，骄惰不习事。请易以孤寒登第、更仕
宦书考无过者为之。”又言：“在京百司吏人入官，请如
《长定格》归司。”三年。皆可其奏。未几，卒。臻刚严，善决事，
所至有风迹。